**Doložka vybraných vplyvov**

**A.1. Názov materiálu:** *Návrh zákona, ktorým sa mení a dopĺňa zákon č. 650/2004 Z. z. o doplnkovom dôchodkovom sporení a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov.*

**Termín začatia a ukončenia PPK:**

**A.2. Vplyvy:**

|  |  |  |  |
| --- | --- | --- | --- |
|  | Pozitívne\* | Žiadne\* | Negatívne\* |
| 1. Vplyvy na rozpočet verejnej správy |  |  | X |
| 2. Vplyvy na podnikateľské prostredie | X |  | X |
| 3. Sociálne vplyvy - vplyvy na hospodárenie obyvateľstva,- sociálnu exklúziu,- rovnosť príležitostí a rodovú rovnosť a vplyvy na zamestnanosť | X |  | X |
| 4. Vplyvy na životné prostredie |  | X |  |
| 5. Vplyvy na informatizáciu spoločnosti | X |  |  |

\* Predkladateľ označí znakom x zodpovedajúci vplyv (pozitívny, negatívny, žiadny), ktorý návrh prináša v každej oblasti posudzovania vplyvov. Návrh môže mať v jednej oblasti zároveň pozitívny aj negatívny vplyv, v tom prípade predkladateľ označí obe možnosti. Bližšie vysvetlenie označených vplyvov bude obsahovať analýza vplyvov. Isté vysvetlenie, či bilanciu vplyvov (sumárne zhodnotenie, ktorý vplyv v danej oblasti prevažuje) môže predkladateľ uviesť v poznámke.

A.3. Poznámky

Vplyvy na rozpočet verejnej správy – celkový vplyv na rozpočet verejnej správy bude negatívny z dôvodu znovuzavedenia nezdaniteľnej časti základu dane pre účastníka doplnkového dôchodkového sporenia.

Vplyvy na podnikateľské prostredie – celkový vplyv na podnikateľské prostredie bude pozitívny aj negatívny:

* 1. na zamestnávateľov, ktorí platia príspevky na doplnkové dôchodkové sporenie, bude pozitívny (podrobnosti sú uvedené v ďalšej časti doložky),
	2. na doplnkové dôchodkové spoločnosti bude pozitívny aj negatívny (podrobnosti sú uvedené v ďalšej časti doložky).

Sociálne vplyvy – celkový vplyv na hospodárenie obyvateľstva, resp. na účastníkov doplnkového dôchodkového sporenia sa predpokladá pozitívny aj negatívny (podrobnosti sú uvedené v ďalšej časti doložky).

Vplyvy na životné prostredie – návrh zákona nemá vplyv na životné prostredie.

Vplyvy na informatizáciu spoločnosti – návrh zákona má pozitívny vplyv na informatizáciu spoločnosti (podrobnosti sú uvedené v ďalšej časti doložky).

A.4. Alternatívne riešenia

Bezpredmetné.

**A.5. Stanovisko gestorov**